CELEX: 32018R0181
Language: ro
Date: 2017-10-18 00:00:00
Title: Regulamentul delegat (UE) 2018/181 al Comisiei din 18 octombrie 2017 de modificare a anexei IIIb la Regulamentul (CE) nr. 1236/2005 al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante

13.2.2018   
            
            
               RO
            
            
               Jurnalul Oficial al Uniunii Europene
            
            
               L 40/1
            
         REGULAMENTUL DELEGAT (UE) 2018/181 AL COMISIEI
   din 18 octombrie 2017
   de modificare a anexei IIIb la Regulamentul (CE) nr. 1236/2005 al Consiliului privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1236/2005 al Consiliului din 27 iunie 2005 privind comerțul cu anumite bunuri susceptibile de a fi utilizate pentru a impune pedeapsa capitală, tortura și alte pedepse sau tratamente cu cruzime, inumane sau degradante (1) și în special articolul 12,
   întrucât:
   
               (1)
            
            
               În conformitate cu articolele 7b și 7e din Regulamentul (CE) nr. 1236/2005, pentru orice export de bunuri susceptibile de a fi utilizate pentru a executa pedeapsa capitală și pentru serviciile de intermediere sau asistența tehnică legate de aceste bunuri, enumerate în anexa IIIa la regulamentul menționat, este necesară o autorizație.
            
         
               (2)
            
            
               Exporturile către țările care au abolit pedeapsa cu moartea pentru toate infracțiunile și au confirmat abolirea prin intermediul unui angajament internațional beneficiază de autorizația generală de export a Uniunii, prevăzută în anexa IIIb la regulamentul menționat anterior, în cazul în care sunt îndeplinite condițiile și cerințele pentru utilizarea acestei autorizații. În partea a II-a a anexei sunt enumerate țările relevante.
            
         
               (3)
            
            
               În ceea ce privește țările care nu sunt membre ale Consiliului Europei, această listă cuprinde țările care nu numai că au abolit pedeapsa capitală pentru toate infracțiunile, dar au și ratificat, fără rezerve, cel de Al doilea protocol facultativ la Pactul internațional cu privire la drepturile civile și politice.
            
         
               (4)
            
            
               După ratificarea fără rezerve a protocolului menționat, Republica Dominicană, São Tomé și Principe și Togo îndeplinesc condițiile pentru a fi incluse în lista respectivă.
            
         
               (5)
            
            
               Regulamentul (CE) nr. 1236/2005 ar trebui, prin urmare, să fie modificat în consecință.
            
         
               (6)
            
            
               Pentru a se evita suportarea de către exportatori și autoritățile competente a unor sarcini nejustificate, exportatorii ar trebui să se poată baza cât mai repede posibil pe versiunea modificată a autorizației generale de export a Uniunii. Prezentul regulament ar trebui, prin urmare, să intre în vigoare imediat,
            
         ADOPTĂ PREZENTUL REGULAMENT:
   
      Articolul 1
   
   În anexa IIIb la Regulamentul (CE) nr. 1236/2005, lista din partea a II-a – Destinații se modifică după cum urmează:
   
               1.
            
            
               după Paraguay se introduce „Republica Dominicană”;
            
         
               2.
            
            
               după San Marino, se introduce: „São Tomé și Principe”;
            
         
               3.
            
            
               după Timorul de Est se introduce: „Togo”.
            
         
      Articolul 2
   
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 octombrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 200, 30.7.2005, p. 1.